คือประจำเดือนมีสีแดงคะแต่ที่ผิดปกติคือมีจุดสีดำๆปนมาด้วยเยอะมาก และในวันแรกจะมีอาการปวดท้องมากแต่ทนได้ จะปวดแบบพาหงุดหงุดมีปจด.ไม่สบายตัว อยากทราบว่าเป็นอะไรร้ายแรงไหมคะแบบนี้ เคยเป็นอุ้งเชิงกรานอักเสบเมื่อ5ปีที่แล้วคะ
สวัสดีค่ะ ปกติประจำเดือนจะมาประมาณ 2-7 วัน อาจมีปวดท้องน้อยได้ 1-2 วันแรก ปริมาณเลือดและสีของเลือดที่ออกมาอาจแตกต่างกันได้บ้างในแต่ละรอบเดือนในกรณีนี้จุดสีดำที่ออกมาอาจเกิดจากเลือดที่เกาะตัวกันเป็นลิ่ม หรือเป็นเลือดในช่วงปลายรอบเดือนแล้ว หากไม่มีเลือดออกผิดปกติระหว่างรอบเดือน หรือปวดท้องน้อยมากผิดปกติ น่าจะยังเป็นเลือดประจำเดือนตามปกติค่ะอุ้งเชิงกรานอักเสบหากได้รับยาฆ่าเชื้อครบ อาการหายไปหมดแล้ว น่าจะไม่ส่งผลอะไรต่อประจำเดือนในครั้งนี้หากมีอาการผิดปกติเช่นเลือดออกมากจากช่องคลอดระหว่างรอบเดือน ปวดท้องน้อยมาก ตกขาวผิดปกติ ควรไปพบสูตินรีแพทย์